open-index/open-wikipedia-markdown huggingface dataset:
Αρχαία ελληνική ιστοριογραφία

μικρογραφία|Ο Ηρόδοτος και ο Θουκυδίδης

Ως η επιστήμη της συγγραφής της ιστορίας, η **[[ιστοριογραφία]]** στην περίπτωση της **Ιστορίας της [[Αρχαία Ελλάδα|Αρχαίας Ελλάδας]] αναφέρεται σε** χρονικογράφους, λογογράφους και ιστορικούς που έγραψαν στην ελληνική γλώσσα. 

Διαιωνίζοντας την επιστήμη στον ελληνορωμαϊκό πολιτισμό, οι Ρωμαίοι θα την ολοκλήρωναν στην εποχή τους με χρονικογράφους . Σφαιρικό όραμα της ελληνικής ιστοριογραφίας  . Εμφανίστηκε στα τέλη του 6ου π.Χ. αιώνα. αιώνα στην Ιωνία και συνέπεσε με την ανάπτυξη της επιστήμης και της φιλοσοφίας. Περιλάμβανε την εφαρμογή μιας ορθολογικής προσέγγισης στις παραδοσιακές τοπικές αφηγήσεις και στις ιστορίες που μεταφέρονταν προφορικά, καθώς και στις πληροφορίες που παρέχονταν από τους ναυτικούς και τους απλούς ανθρώπους: αυτή είναι η πρακτική λογογράφων όπως του Εκαταίου από τη Μίλητο .

Στος απαρχές της συναντούμε μεγάλης κλίμακας *ιστορίες*, όπως *οι Έρευνες* του Ηροδότου. Μαρτυρούν μεγάλο ενδιαφέρον για την αρχαιολογία, την εθνογραφία, τη γεωγραφία, τη θρησκεία και τα ανέκδοτα και μας επιτρέπουν να σχηματίσουμε τη γενική κλίμακα της ιστορίας. Θα επικριθούν για την έλλειψη ορθολογικότητας.

Μια γενιά αργότερα, ο Θουκυδίδης έγραψε για τη σύγχρονη ιστορία και εφάρμοσε αυστηρότερα πρότυπα τυπικής ακρίβειας. Επίκρινε τους άμεσους προκατόχους του. Στόχος του δεν ήταν μόνο να αφηγηθεί τι συνέβη, αλλά τι ήταν αληθινό και είχε διαχρονική αξία, αποσκοπώντας στη γενίκευση (για παράδειγμα, με αυτόν τον στόχο ανακαλεί τα αίτια του Πελοποννησιακού Πολέμου). Προσανατολίζει την Ιστορία προς την κατεύθυνση της Πολιτικής.

Τον 4ο αιώνα π.Χ. μια νέα ιστορία εμφανίστηκε που απέδιδε μια νέα σημασία στο ύφος και στην ηθική προοπτική, εκείνη του Ισοκράτη. Η ιστορία έγινε το όχημα της ηθικής διδαχής και το ύφος ίσως πιο σημαντικό από το περιεχόμενο.

Κατά την ελληνιστική περίοδο, ο στόχος ήταν το ιστορικό έργο να είναι ευανάγνωστο και όχι ακριβές, και να δοθεί έμφαση σε εξαιρετικές προσωπικότητες. Αυτό θα αποτελούσε πηγή για μεταγενέστερους βιογράφους, ιδίως τον Πλούταρχο, και για μονογραφίες για συγκεκριμένα θέματα.

## Σημειώσεις και αναφορές

Κατηγορία:Ιστοριογραφία της Ελλάδας
The Punisher: One Last Kill

Το ***The Punisher: One Last Kill*** είναι επερχόμενο Αμερικανικό τηλεοπτικό σπέσιαλ σε σκηνοθεσία από τον Ρεϊνάλντο Μάρκους Γκριν και σενάριο από τους Γκριν και Τζον Μπέρνθαλ για τη συνδρομητική υπηρεσία Disney+, βασισμένο στον χαρακτήρα Punisher των Marvel Comics. Προορίζεται να είναι η τρίτη Ξεχωριστή Παρουσίαση του Κινηματογραφικού Σύμπαντος της Marvel (MCU), αποτελώντας μια συνοχή με τις ταινίες και τις τηλεοπτικές σειρές του franchise. Το σπέσιαλ αποτελεί παραγωγή των Marvel Studios και το δεύτερο πρότζεκτ του MCU επικεντρωμένο στον χαρακτήρα μετά από την τηλεοπτική σειρά *[[The Punisher (τηλεοπτική σειρά)|The Punisher]]* (2017–2019), η οποία κυκλοφόρησε στο Netflix σε παραγωγή από τη Marvel Television.

Ο Μπέρνθαλ επαναλαμβάνει τον ρόλο του ως Φρανκ Καστλ / Punisher από τις σειρές Marvel του Netflix *[[Daredevil (τηλεοπτική σειρά)|Daredevil]]* (2016) και *Punisher* και τη σειρά του Disney+ ** (2025–παρόν). Μετά από την ακύρωση του *The Punisher* το 2019, ο Μπέρνθαλ προστέθηκε στο καστ του *Born Again* τον Μάρτιο του 2023. Η ιδέα για το σπέσιαλ προέκυψε κατά τη διάρκεια των γυρισμάτων του  της σειράς, με τη συμμετοχή των Μπέρνθαλ και Γκριν να αποκαλύπτεται τον Φεβρουάριο του 2025. Τα γυρίσματα ξεκίνησαν τον Ιούλιο στη Νέα Υόρκη και ολοκληρώθηκαν τον Αύγουστο.

Το *The Punisher: One Last Kill* είναι προγραμματισμένο να κυκλοφορήσει στις 12 Μαΐου 2026, ως μέρος της Φάσης Έξι του MCU.

## Παραπομπές


## Εξωτερικοί σύνδεσμοι

* 

Κατηγορία:Επερχόμενες ταινίες
Κατηγορία:Ταινίες του 2026
Κατηγορία:Αγγλόφωνες ταινίες
Κατηγορία:Αμερικανικές ταινίες
Κατηγορία:Τηλεταινίες
Κατηγορία:Ταινίες σίκουελ
Κατηγορία:Ταινίες του Disney+
Κατηγορία:Αμερικανικές θρίλερ ταινίες δράσης
Κατηγορία:Αμερικανικές αστυνομικές δραματικές ταινίες
Κατηγορία:Αμερικανικές ταινίες με υπερήρωες
Κατηγορία:Μέσα της Έκτης Φάσης του Κινηματογραφικού Σύμπαντος της Marvel
Κατηγορία:Ξεχωριστές Παρουσιάσεις των Marvel Studios
Κατηγορία:Ταινίες βασισμένες σε κόμικς της Marvel
Κατηγορία:Ταινίες γυρισμένες στη Νέα Υόρκη
Κατηγορία:Επερχόμενες ταινίες σίκουελ
Μόρκαμ ΦΚ

Η **Μόρκαμ Φούτμπολ Κλαμπ** είναι μια επαγγελματική ποδοσφαιρική ομάδα με έδρα το Μόρκαμ, στο Λάνκασιρ της Αγγλίας. Η ομάδα αγωνίζεται αυτή τη στιγμή στη Νάσιοναλ Λιγκ, το πέμπτο επίπεδο του αγγλικού συστήματος πρωταθλημάτων ποδοσφαίρου.

Ο σύλλογος ιδρύθηκε το 1920 και εντάχθηκε στη Λάνκασιρ Κομπινέισιον, όπου παρέμεινε για τα επόμενα 48 χρόνια, κερδίζοντας τον τίτλο πρωταθλήματος πέντε φορές, τις περιόδους 1924–25, 1961–62, 1962–63, 1966–67 και 1967–68. Εντάχθηκε στη νεοσύστατη Νόρδερν Πρέμιερ Λιγκ το 1968 και κέρδισε το ΦΑ Τρόφι το 1974 και το Νορδερν Πρέμιερ Λιγκ Πρέσιντεντς Καπ το 1992. Υπό τον προπονητή Τζιμ Χάρβεϊ, η δεύτερη θέση στην Πρέμιερ Ντιβίζιον της Βόρειας Πρέμιερ Λιγκ την σεζόν 1994–95 έδωσε στον σύλλογο την άνοδο στην Κόνφερενς. Έχοντας ηττηθεί στους ημιτελικούς των πλέι οφ του 2003 και του 2006, ο Σάμι Μακιλρόι οδήγησε τον σύλλογο στην άνοδο στη Φούτμπολ Λιγκ με νίκη στον τελικό των πλέι οφ του 2007. Τερμάτισε δύο φορές στην πρώτη δεκάδα της Λιγκ Του, φτάνοντας στα ημιτελικά των πλέι οφ μετά την τέταρτη θέση τις περιόδους 2009–10 και 2020–21. Αργότερα, το 2021 έφτασε στον τελικό των πλέι οφ της Λιγκ Του και πέτυχεντην άνοδο στη Λιγκ Ουάν. Αγωνίστηκε στην τρίτη κατηγορία για δύο σεζόν, πριν υποβιβαστεί το 2023, εν μέσω οικονομικών προβλημάτων. Δύο σεζόν αργότερα, υποβιβάστηκε ξανά, αυτή τη φορά στη Νάσιοναλ Λιγκ, σηματοδοτώντας το τέλος της 18χρονης παραμονής της στις επαγγελματικές κατηγορίες. Τον Ιούλιο του 2025, εν μέσω μιας παρατεταμένης διαδικασίας πώλησης και μη καταβολής μισθών στο προσωπικό, οι διευθυντές απείλησαν να θέσουν τον σύλλογο σε πτώχευση, αλλά αμέσως απολύθηκαν από τον ιδιοκτήτη Τζέισον Γουίτινγκχαμ.

Με το παρατσούκλι *«Γαρίδες»* λόγω των τοπικών σπεσιαλιτέ της παραθαλάσσιας πόλης, ο σύλλογος παίζει τους εντός έδρας αγώνες στο *Μαζούμα Μόμπαϊλ Στέϊντιουμ* από τότε που μετακόμισε από την αρχική του έδρα στο *Κρίστι Παρκ* το 2010. Ο σύλλογος έχει αντιπαλότητα με τις γειτονικές Άκρινγκτον Στάνλεϊ, Λάνκαστερ Σίτι και με άλλους τοπικούς συλλόγους του Λάνκασιρ.
Κιόνια Τήνου

Τα **Κιόνια** είναι παραθαλάσσιος οικισμός και παραλία της Τήνου στις Κυκλάδες και το Νότιο Αιγαίο.

## Γενικά στοιχεία - αξιοθέατα
Τα Κιόνια βρίσκονται στις νότιες ακτές του νησιού σε υψόμετρο 17 μέτρα και απόσταση 3 χιλιόμετρα βορειοδυτικά από το κέντρο της πόλης της Τήνου. Η παραλία της είναι οργανωμένη, αμμώδης αλλά και με βότσαλα ενώ γύρω της υπάρχουν ξενοδοχειακή μονάδα, ενοικιαζόμενα καταλύματα και κέντρα εστίασης. 

### Ιερό του Ποσειδώνα και της Αμφιτρίτης
Πολύ κοντά στη θάλασσα και στη νοτιοανατολική άκρη του οικισμού είναι ο αρχαιολογικός χώρος του Ιερού του Ποσειδώνα και της Αμφιτρίτης, το οποίο είναι το μοναδικό σε όλες τις Κυκλάδες αφιερωμένο στη λατρεία τους.  
αριστερά|μικρογραφία|Το ιερό του Ποσειδώνα και της Αμφιτρίτης στα Κιόνια.
Από επιγραφικές και ιστορικές μαρτυρίες αναφέρεται ότι ο Ποσειδώνας λατρεύονταν ως θεραπευτής ιατρός, όπως επίσης και η Αμφιτρίτη, η οποία θεράπευε τις στείρες γυναίκες. Προς τιμήν του Θεού γινόντουσαν εορτές, τα «Ποσείδια» ή «Ποσειδώνια», στον κύκλο των οποίων περιλαμβάνονταν και τραγικοί αγώνες με θεατρικές παραστάσεις στο αρχαίο θέατρο της Τήνου, στην περιοχή του σημερινού Ιερού Ναού της Ευαγγελίστριας. 

Θεωρείται ότι ιδρύθηκε στα τέλη του 4ου αιώνα π.Χ. και την περίοδο  κυριαρχίας των Μακεδόνων στις Κυκλάδες, έγινε γνωστό πανελλήνια τον 3ο αιώνα π.Χ. και εγκαταλήφθηκε στα μέσα του 3ου αιώνα. Υπήρξε πόλο έλξης για προσκυνητές, εκτός του Ελλαδικού χώρου, όπως η Κάτω Ιταλία, η Μικρά Ασία και η Αφρική. Τον 2ο αιώνα π.Χ. οι Ρόδιοι, οι οποίοι ήταν κυρίαρχοι τότε του "Κοινού των Νησιωτών", όρισαν ως έδρα της ομοσπονδίας τους την Τήνο και το ιερό. 

## Διοικητικά στοιχεία
Απογράφεται επίσημα, ως ξεχωριστός οικισμός, για πρώτη φορά το 1940 στην κοινότητα Κτικάδου. Σύμφωνα με το σχέδιο Καλλικράτης, μαζί με τον Κτικάδο, τον Άγιο Μάρκο - Τσιαμπιά, τον Σπεράδο, τον Τριπόταμο και τον Χατζιράδο αποτελούν την Κοινότητα Κτικάδου που υπάγεται στη Δημοτική Ενότητα Τήνου του Δήμου Τήνου και σύμφωνα με την απογραφή 2021 απογράφησαν 142 κάτοικοι.

## Εξωτερικοί σύνδεσμοι

* Ιερό του Ποσειδώνα και της Αμφιτρίτης στα Κιόνια Τήνου - Περιγραφή από το αποθετήριο ΟΔΥΣΣΕΥΣ του Υπουργείο Πολιτισμού και Αθλητισμού.
* Ιερό Ποσειδώνα και Αμφιτρίτης, Κιόνια, Τήνος στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Τήνου
Υβ του Μπελέμ

Ο **Υβ**, γαλλ.: *Yves de Bellême, segnieur d'Alençon* (απεβ. π. το 1005) από τον Οίκο του Μπελέμ, ήταν κύριος του Μπελέμ..

## Βιογραφία
Ο Υβ ήταν πιθανώς γιος του Υβ του Κρέιγ (Creil)  ενός από εκείνους που έσωσαν τον νεαρό Ριχάρδο Α' δούκα της Νορμανδίας από θάνατο ή ακρωτηριασμό στα χέρια του βασιλιά Λουδοβίκου Δ' της Γαλλίας.  Ο Υβ του Μπελέμ κατείχε το κάστρο και τις εκτάσεις του Μπελέμ, υποτελές του βασιλιά της Γαλλίας, καθώς και τα Σονουά (Sonnois) και μέρος των Πασαί (Passais), που και τα δύο ήταν υποτελή στον κόμη του Μαιν.  Το ότι κατείχε μέρος των εδαφών του Πασέ, είναι γνωστό από το γεγονός ότι έδωσε στον ηγούμενο Γκωζλέν του αβαείου Φλερί (Fleury) τις εκτάσεις του Μανύ-λε-Ντεζέρ (Magny-le-Désert).. 

Η σύζυγός του ονομαζόταν Γκοντεέ (Godeheut), και παρόλο που η καταγωγή της είναι άγνωστη, ήταν αδελφή του Σενφρουά, επισκόπου του Λε Μαν. Ο Υβ ήταν ο ιδρυτής μίας εκκλησίας αφιερωμένης στην Παναγία στο κάστρο του στο Μπελέμ, και την προίκισε με μία εκκλησία στο Σονουαζί, μία άλλη στο Βιέ Μπελέμ, καθώς και μία έπαυλη και τρεις άλλες εκκλησίες στο Ιεσμουά.  Ο Υβ απεβίωσε κάποια στιγμή μετά το 1005. 

## Οικογένεια
Ο Υβ κύριος του Μπελέμ και η σύζυγός του Γκοντεέ απέκτησαν πέντε παιδιά:
* Γουλιέλμος Α΄ (960/5 - 1028), διαδέχθηκε τον πατέρα του ως κύριος του Μπελέμ.  
* Υβ (απεβ. 1030), ηγούμενος του Φλερύ. 
* Aβεσγκώ (απεβ. 1036), επίσκοπος του Λε Μαν. 
* Χιλδεβούργη, περί το 1006 παντρεύτηκε τον Aιμόν, κύριο το υΣατώ-ντυ-Λουάρ. 
* Γοδεχίλδη  παντρεύτηκε τον Αμόν-ω-Νταν ή Αμόν Λε Νταντύ, ήταν ο 1ος βαρόνος του Λε Κρεϊγύ και κύριος του Κρεϊγύ, του Τορινί, του Εβρεσύ και του Σαιν Σκολάς-συρ-Σαρτ, αλλά έχασε όλες τις γαίες του, όταν προσπάθησε να σκοτώσει τον Γουλιέλμο τον νόθο, στη μάχη του Βαλ-ες-Ντυν, στη Νορμανδία.

## Σημειώσεις

## Εξωτερικοί σύνδεσμοι
* βιογραφία 

Κατηγορία:Οίκος του Μπελέμ
Υβ του Κρέιγ

Ο **Υβ του Κρέιγ**, γαλλ.: *Yves de Creil* (10ος αι.) από τον Οίκο του Μπελέμ (;), ήταν *balistarius* *regis* (υπεύθυνος των βασιλικών πολιορκητικών μηχανών) του βασιλιά της Γαλλίας.

## Βιογραφία
Η καταγωγή του είναι άγνωστη, αλλά με το όνομά του συνδέθηκε με το Κρέιγ, μία μικρή πόλη στην περιοχή που ανήκε στον Βερνάρδο κόμη του Σενλί.  Είναι γνωστό ότι υπηρέτησε τον βασιλιά Λουδοβίκο Δ΄ τον Υπερπόντιο της Γαλλίας περίπου το 945, με την κάπως αμφιλεγόμενη ιδιότητα του βασιλικού *βαλιστάριου* (λατινικά που σημαίνει τοξότης, χειριστής πολιορκητικής μηχανής ή υπεύθυνος για τον πολιορκητικό εξοπλισμό).  

Το 942 οι πράξεις του βοήθησαν να σωθεί η ζωή του Ριχάρδου Α΄ δούκα της Νορμανδίας, ο οποίος ουσιαστικά κρατούνταν αιχμάλωτος από τον βασιλιά Λουδοβίκο Δ΄ της Γαλλίας στο Λαόν.  Ο βασιλιάς σχεδίαζε να σκοτώσει ή να ακρωτηριάσει τον νεαρό Ριχάρδο Α΄, ώστε να αναλάβει ο ίδιος τον έλεγχο της Νορμανδίας.  Ο Υβ του Κρέιγ έμαθε για την πλεκτάνη, και μετέδωσε την πληροφορία στον διδάσκαλο του αγοριού, τον Όσμουντ, ο οποίος στη συνέχεια πήρε τον Ριχάρδο Α΄ κρυφά στην ασφάλεια του κάστρου του Κουσύ, που κατείχε ο Βερνάρδος του Σενλί.  

Ενώ η μετέπειτα σταδιοδρομία του είναι ασαφής, υπάρχουν στοιχεία από καταστατικά σχετικά με έναν Yβ ντε Κρέιγ. Σε ένα δίπλωμα του Σαιν-Ντενί με ημερομηνία 18 Μαρτίου 968, υπογράφων είναι ένας Iβονίς (Ivonis), τον οποίο ο Στέιπλετον αναγνωρίζει ως Yves de Creil.  Μαζί με τον επίσκοπο Σενφρουά (του οποίου η αδελφή παντρεύτηκε τον Yβ του Μπλέμ), ένας Yβ επικύρωσε ένα καταστατικό της Μονής του Σαιν-Ζυλιάν του Τουρ με ημερομηνία 970/1 Φεβρουαρίου.  Ένα άλλο καταστατικό του Ούγου, αρχιεπισκόπου του Ρουέν, προς τον ηγούμενο Γκαλόν της μονής του Σαιν-Ζερμαίν-ντε-Πρε (979-89) περιείχε, μεταξύ των μαρτύρων, τον "S. Ivonis, Item S. Ivonis", τον οποίο ο Πραντού θεωρούσε ότι ήταν ο Yves de Creil και ο γιος του Yves de Belleme.  Ένα ακόμη διάταγμα, αυτό του Ούγου Καπέτου δούκα της Γαλλίας, το 981 περιέχει την αναφορά σε ένα δώρο από τον «Υβ και τη σύζυγό του Geile» με τη συγκατάθεση του Υβ, γιου του, και της ανώνυμης συζύγου του (η σύζυγος του Υβ ντε Μπελέμ ονομαζόταν Godeheut).  Το τελευταίο (και αχρονολόγητο) καταστατικό περιέχει το όνομα «Ivo *veteranus*» (παλαίμαχος), που πιθανολογείται ότι είναι ο Υβ του Κρέιγ από τον Στέιπλετον (ή ο Υβ του Μπελέμ από τον Πραντού), και είναι για το αβαείο Μαρμουτιέ, στο Τουρ. 

## Οικογένεια
Ενώ οι Γάλλοι συγγραφείς, συμπεριλαμβανομένου του Πραντού, δέχτηκαν ότι ο Υβ του Κρέιγ ήταν ο πατέρας του:
* Υβ του Μπελέμ, ο Τζέφρι Χ. Γουάιτ ήταν της άποψης, ότι αν και *πιθανό*, δεν θα έπρεπε να θεωρηθεί ως βέβαιο γεγονός.

## Σημειώσεις

## Αναφορές

Κατηγορία:Οίκος του Μπελέμ
Αβεσγκώ του Μπελέμ

Ο **Αβεσγκώ**, γαλλ.: *Avesgaud de Bellême,* λατινικά *Avesgaudus* (απεβ. π. το 1036) από τον Οίκο του Μπελέμ ήταν Γάλλος ευγενής, μέλος του ισχυρού Οίκου του Μπελέμ και ήταν επίσκοπος του Λε Μαν από το 997 μέχρι το τέλος του. Η επισκοπική του θητεία επισκιάστηκε από τους συνεχιζόμενους πολέμους του με τον Ερβέρτο Α΄ κόμη του Μαιν.

## Βιογραφία
Ο Αβεσγκώ του Μπελέμ ήταν γιος του Υβ του Μπελέμ και της Γκοντεέ (Godeheu, λατιν.: *Godehildis*).  Ο εκ μητρός θείος του ήταν ο Σενφρουά (*Σιζεφρουά*) επίσκοπος του Λε Μαν, τον οποίο διαδέχθηκε γύρω στο 997.  Η επισκοπική του θητεία είχε ως κέντρο τον Σαιν-Ζυλιάν του Λε Μαν. 

Τόσο ο Σενφρουά όσο και ο Αβεσγκώ ανήκαν στον ισχυρό και ανεξάρτητο Οίκο του Μπελέμ, ο οποίος έλεγχε τα σύνορα του Περς, του Σεέζ και του Αλανσόν, μεταξύ του Ιλ-ντε-Φρανς και της Νορμανδίας.  Οι Μπελέμ δεν θεωρούνταν πιστοί ούτε στη Νορμανδία, ούτε στον Γάλλο βασιλιά.  Ο Σενφρουά, ωστόσο, ήταν οπαδός του Γοδεφρείδου Α΄ κόμη του Ανζού, στον οποίο όφειλε τον διορισμό του στην επισκοπή του Λε Μαν. Για τον ίδιο πιθανώς λόγο, ο Αβεσγκώ ήταν επίσης σύμμαχος του κόμη Φουλκ. 

Τα πρώτα χρόνια τής εξουσίας του ως επίσκοπος ήταν ήσυχα, μέχρι που ο Ερβέρτος Α΄ έγινε κόμης του Μαιν π. το 1017.  Από τότε και στο εξής, οι δύο βρέθηκαν σε μία πικρή και ατελείωτη διαμάχη.  Ο Αβεσγκώ αντιστάθηκε σε κάθε μορφή ελέγχου της κομητείας από τον Ερβέρτο Α΄ τον λεγόμενο *Άγρυπνο Σκυλί,* και εκτός από τις δικές του δυνάμεις, ζήτησε βοήθεια από έναν ιππότη ονόματι Ερβράνο, πληρώνοντάς τον με γη από τα εκκλησιαστικά κτήματα.  Ωστόσο, ο Ερβράνος απέτυχε να υπερασπιστεί τον επίσκοπο εναντίον του Ερβέρτου Α΄. 

Κατά τη διάρκεια των μακροχρόνιων πολέμων του με τον Ερβέρτο Α΄, ο κόμης επιτέθηκε και κατέστρεψε το κάστρο του Αβεσγκώ στο Ντυνώ, αναγκάζοντας τον Αβεσγώ να καταφύγει στην προστασία του κάστρου του αδελφού του Γουλιέλμου Α΄ στο Μπελέμ.  Μόλις ήταν ασφαλής, ο επίσκοπος αφόρισε τον Ερβέρτο Α΄ και στη συνέχεια συνέχισε τον πόλεμο εναντίον του.  Λίγο μετά την άρση τού αφορισμού και την αποκατάσταση τής ειρήνης μεταξύ τους, ο Ερβέρτος Α΄ άρχισε ξανά τις λεηλασίες στα κτήματα του επισκόπου.  Όταν ο Ερβέρτος Α΄ έμαθε ότι ο επίσκοπος είχε κτίσει ένα κάστρο στο Λα Φερτέ-Μπερνάρ, επιτέθηκε στον Αβεσγκώ εκεί,  αναγκάζοντας τον επίσκοπο να τραπεί ξανά σε φυγή, αλλά αυτή τη φορά το κάστρο επισκευάστηκε.  Την τελευταία φορά που ο Αβεσγκώ αναγκάστηκε να εγκαταλείψει την επισκοπή του, ταξίδευσε στους Αγίους Τόπους για προσκύνημα. Λέγεται ότι απεβίωσε π. το 1036 στο Βερντέν, κατά την επιστροφή του στο Λε Μαν.  

## Οικογένεια
Τον διαδέχθηκε ως επίσκοπος του Λε Μαν ο ανιψιός του Ζερβέ ντε Σατώ-ντυ-Λουάρ,  γιος της αδελφής του, Χιλδεβούργης του Μπελέμ.  Ο αδελφός του, Υβ του Μπελέμ (απεβ. το 1030), ήταν ηγούμενος του Φλερύ. Ένας άλλος ανιψιός, ο Υβ, γιος τού αδελφού του Γουλιέλμου Α΄, ήταν κύριος του Μπελέμ και επίσκοπος του Σεέ. 

## Σημειώσεις

## Αναφορές

Κατηγορία:Οίκος του Μπελέμ
Κάμπος Τήνου

Ο **Κάμπος** είναι μικρός οικισμός της Τήνου στις Κυκλάδες και το Νότιο Αιγαίο.

## Γενικά στοιχεία - αξιοθέατα
Ο Κάμπος βρίσκεται στο κέντρο του νότιου τμήματος του νησιού σε υψόμετρο 250 μέτρα. Το χωριό απέχει περίπου 7 χιλιόμετρα βόρεια από την πόλη της Τήνου ενώ δίπλα και βορειοδυτικά του είναι ο Ταραμπάδος. Είναι κτισμένος σε εύφορη κοιλάδα του νησιού με θέα προς τα Κάτω Μέρη (βορειοδυτικά) και την Σύρο (νοτιοδυτικά). Έχει χαρακτηριστεί παραδοσιακός οικισμός από το 1988. Το χωριό είναι τόπος καταγωγής της μοναχής και μετέπειτα Αγίας Πελαγίας, η οποία οραματίστηκε την Εικόνα της Παναγίας της Τήνου.

Αξιοθέατα είναι:

* Η ορθόδοξη εκκλησία της Αγίας Αικατερίνης από την εποχή της σύντομης  Ρωσοκρατίας του νησιού µε αξιόλογο ξυλόγλυπτο τέμπλο, η οποία κτίστηκε το 1771, προς τιμή της αυτοκράτειρας Αικατερίνης Α'.
* Η καθολική εκκλησία της Αγίας Τριάδας με την αξιόλογη  βοτσαλωτή της αυλή.
* Το Δημοτικό Ίδρυμα "Μουσείο Κώστα Τσόκλη", το οποίο στεγάζεται στο παλιό δημοτικό σχολείο στη βορειοανατολική άκρη του χωριού.

## Διοικητικά στοιχεία
Αναφέρεται επίσημα, μετά την Τουρκοκρατία, το 1835 να προσαρτάται στον τότε Δήμο Περαίας και το 1946 να ορίζεται έδρα της κοινότητας. Σύμφωνα με το σχέδιο Καλλικράτης ανήκει στην Κοινότητα Κώμης που υπάγεται στη Δημοτική Ενότητα Εξωμβούργου του Δήμου Τήνου και σύμφωνα με την απογραφή 2021 απογράφησαν 64 κάτοικοι. 

## Εξωτερικοί σύνδεσμοι

* Κάμπος Τήνου: Οδοιπορικό στον Κάμπο στο https://www.youtube.com/.
* Μουσείο Κώστα Τσόκλη από τον ιστότοπο https://tinosecret.gr/.

## Παραπομπές


Κατηγορία:Χωριά της περιφερειακής ενότητας Τήνου
Τσερκέζκιοϊ (αποσαφήνιση)

Η ονομασία **Τσερκέζκιοϊ** (ή *Τσερκέζ-κιόι*) μπορεί να αναφέρεται:

## Γεωγραφία
* Τσερκέζκιοϊ Βισαλτίας Σερρών, πρώην οικισμός στη Δημοτική Ενότητα Βισαλτίας του Δήμου Βισαλτίας στην Π.Ε. Σερρών.
* Τσερκέζκιοϊ Τραγίλου Σερρών, πρώην οικισμός στη Δημοτική Ενότητα Τραγίλου του Δήμου Βισαλτίας στην Π.Ε. Σερρών.
* Τσερκέζκιοϊ (Τουρκία), ευρωπαϊκή πόλη της Τουρκίας.
Τριπόταμος Τήνου

Ο **Τριπόταμος** είναι οικισμός της Τήνου στις Κυκλάδες και το Νότιο Αιγαίο.

## Γενικά στοιχεία - αξιοθέατα
Ο Τριπόταμος βρίσκεται στην ενδοχώρα του νότιου τμήματος του νησιού (Πάνω Μεριά για τους ντόπιους) σε υψόμετρο 300 μέτρα. Το χωριό απέχει περίπου 5 χιλιόμετρα βόρεια από την πόλη της Τήνου. 
αριστερά|μικρογραφία|241x241εσ|Τα Εισόδια της Θεοτόκου.
Έχει χαρακτηριστεί παραδοσιακός οικισμός από το 1978 και οφείλει το όνομά του στους τρείς ποταμούς  - λαγκαδιές, ανάμεσα στους οποίους είναι κτισμένους. Θεωρείται από τα αρχαιότερα  χωριά του νησιού µε χαρακτηριστικές καμάρες, στοές, σκαλοπάτια, πλακόστρωτα δρομάκια και παραδοσιακά σπίτια, αλλά και σύγχρονα, λόγω της μεγάλης ανοικοδόμησης των τελευταίων  χρόνων. 

Ενοριακός ναός είναι τα Εισόδια της Θεοτόκου όπου οι κάτοικοι συνεχίζουν το Χριστουγεννιάτικο έθιμο της Γεννήσεως (Κάβος) και κάνουν "Το τραπέζι της Αδελφότητας". Ένα άλλο έθιμό τους είναι το πανηγύρι του Αγίου Τρύφωνα για το άνοιγμα των βαρελιών µε τα κρασιά της νέας σοδειάς.

## Διοικητικά στοιχεία
Αναφέρεται επίσημα, μετά την Τουρκοκρατία, το 1835 να ορίζεται έδρα του ομώνυμου νεοϊδρυθέντα δήμου. Σύμφωνα με το σχέδιο Καλλικράτης ανήκει στην Κοινότητα Κτικάδου που υπάγεται στη Δημοτική Ενότητα Εξωμβούργου του Δήμου Τήνου και σύμφωνα με την απογραφή 2021 απογράφησαν 94 κάτοικοι.

## Εξωτερικοί σύνδεσμοι

* Το τραπέζι της αδελφότητας στον ιστότοπο https://tinos-about.gr/.

## Παραπομπές


Κατηγορία:Χωριά της περιφερειακής ενότητας Τήνου
Ύλι Μανιάνι

O **Ύλι Μανιάνι** ( γεννημένος στις 7 Μαΐου 1973) είναι Αλβανός νομικός, καθηγητής και πρώην πολιτικός που υπηρέτησε ως Υπουργός Δικαιοσύνης από το 2015 έως το 2017 στην κυβέρνηση του Πρωθυπουργού Ράμα.

## Βιογραφία
Ο Μανιάνι γεννήθηκε στις 7 Μαΐου 1973 στην Αλβανία.

## Καριέρα
Σπούδασε στο Νομικό Τμήμα του Πανεπιστημίου των Τιράνων. Εργάστηκε σε οργανισμούς όπως η ΟΑΣΕ πριν διοριστεί Γενικός Γραμματέας στο γραφείο του Πρωθυπουργού Νάνο, θέση που κατείχε μέχρι την παραίτησή του. Το 2009 ήταν υποψήφιος με το Σοσιαλιστικό Κόμμα στην περιοχή της Λεζ. Μετά την ήττα, ασκούσε κριτική στην ηγεσία του Ράμα ως της αντιπολίτευσης, και το 2011 εγκατέλειψε το Σοσιαλιστικό Κόμμα για να ενταχθεί στο ΚΚΙ. Στο ΚΚΙ ανέλαβε διάφορες θέσεις, όπως Αντιπρόεδρος του κόμματος, συμβάλλοντας σε νομοθετικές πρωτοβουλίες.

Την 16η Σεπτεμβρίου 2015 διορίστηκε Υπουργός Δικαιοσύνης, αντικαθιστώντας τον Νασίπ Νατσό, κατόπιν κοινοβουλευτικής συμφωνίας μεταξύ του ΚΚΙ και του Σοσιαλιστικού Κόμματος. Κατά τη θητεία του, επικεντρώθηκε στις δικαστικές μεταρρυθμίσεις και την καταπολέμηση της διαφθοράς. Απεπέμφθη στις 3 Φεβρουαρίου 2017 και αντικαταστάθηκε από τον Βασίλι.

Μετά την αποχώρησή του από την κυβέρνηση, απομακρύνθηκε από την ενεργό πολιτική και αποχώρησε από το ΚΚΙ. Επέστρεψε στο νομικό επάγγελμα και συνεχίζει να συμμετέχει σε δημόσιες πολιτικές συζητήσεις.

## Βιβλιογραφία
Λιούμπα Ντιμιτρίου

Η **Λιούμπα Ντιμιτρίου** (γεννημένη ως Λιούμπα Ντιμιτριέβα, 1 Ιανουαρίου 1901 στο χωριό Τσιουκούρ-Μιντζίρ, ουγέστ Μπεντέρ, Ρωσική Αυτοκρατορία – 22 Μαρτίου 1930, κομητεία Νέαμτς, Βασίλειο της Ρουμανίας) ήταν ποιήτρια από τη Βεσσαραβία, γνωστή για την ευαισθησία και το βάθος των στίχων της. Αν και έζησε μια σύντομη ζωή, τα έργα της άφησαν σημαντικό σημάδι στη ρουμανική λογοτεχνία.

## Βιογραφία
Η Λιούμπα Ντιμιτρίου γεννήθηκε σε μικτή οικογένεια, ο πατέρας της, Λάζαρ Ντιμιτρίεφ, ήταν Βουλγαρικής καταγωγής και εργαζόταν ως κρατικός υπάλληλος ειδικών φόρων κατανάλωσης, και η μητέρα της, Βασιλίσα, ήταν Ελληνίδα.

Άρχισε να ασχολείται με την ποίηση σε ηλικία 18 ετών, επιδεικνύοντας ένα πρώιμο ταλέντο και μια βαθιά κατανόηση της ρουμανικής γλώσσας. Αν και προερχόταν από οικογένεια διαφορετικής εθνικής καταγωγής, η Λιούμπα Ντιμιτρίου θεωρούσε τον εαυτό της Ρουμάνα και ρουμανοποίησε το επώνυμό της το 1918.

Το 1916 κατείχε ρόλο αξιωματούχου στην Αρχιεπισκοπή του Κισινάου, την περίοδο 1919-1923 ήταν μεταφράστρια στο Δημαρχείο του Κισινάου και την περίοδο 1923-1930 ήταν υπάλληλος στην αστυνομική διεύθυνση.

### Ποίηση
Ο τελευταίος τόμος ποιημάτων της, με τίτλο «Τα Κρίνα της Βεσσαραβίας» (*Crinii Basarabiei*), εκδόθηκε μετά θάνατον το 1931, με την υποστήριξη του Δημαρχείου του Κισινάου, την οποία προώθησε ο ποιητής Οβίντ Ντενσουσιανού. Αυτός ο τόμος περιλαμβάνει ποιήματα που γράφτηκαν μεταξύ της δεκαετίας του 1920 και του 1930, στα οποία η συγγραφέας θίγει θέματα όπως η αγάπη της για την Βεσσαραβία, η ομορφιά της φύσης και οι σκέψεις για την ανθρώπινη υπόσταση. Οι κριτικοί λογοτεχνίας έχουν επισημάνει τον ευαίσθητο λυρισμό και το συναισθηματικό βάθος των στίχων της. Τα ποιήματά της είναι μεταβατικά από τους επίγονους του Μιχαήλ Εμινέσκου στην μοντέρνα ποίηση, την ευαισθησία και τη νοοτροπία.

### Κληρονομιά και αναγνώριση
Η Λιούμπα Δημήτριου πέθανε σε ηλικία μόλις 29 ετών, υποκύπτοντας σε μια ανίατη ασθένεια (φθίση), στο Μοναστήρι Βάρατιτς στην κομητεία Νέαμτς. Τάφηκε στο Κεντρικό Νεκροταφείο του Κισινάου. Ως φόρο τιμής, ένας δρόμος στο Κισινάου φέρει το όνομά της, όπου υπάρχει και μια αναμνηστική πλάκα προς τιμήν της. Επίσης, το γυμνάσιο στο χωριό καταγωγής της, στο Τσιουκούρ-Μιντζίρ (*Ciucur-Mingir*), ονομάστηκε προς τιμήν της.

Το 2011, ο τόμος «Τα Κρίνα της Βεσσαραβίας» επανεκδόθηκε από τον Εκδοτικό Οίκο «Πόντος», με πρόλογο της Αλιόνα Γκράτι, φέρνοντας έτσι το έργο της ποιήτριας στην προσοχή των νέων γενεών αναγνωστών.

Αν και έζησε λίγο, η συμβολή της στη ρουμανική λογοτεχνία παραμένει πολύτιμη και οι στίχοι της εξακολουθούν να εκτιμώνται.

## Παραπομπές


Κατηγορία:Έλληνες της Μολδαβίας
Κατηγορία:Ρουμάνοι ελληνικής καταγωγής
Κατηγορία:Ρουμάνοι ποιητές
Κατηγορία:Ρουμάνοι λογοτέχνες
Ο Χατζή Μανουήλ

***Ο Χατζή Μανουήλ*** (ή *Χατζημανουήλ*) είναι ο τίτλος ενός δραματικού-κοινωνικού μυθιστορήματος του Θράσου Καστανάκη, το οποίο δημοσιεύθηκε το 1956, από τις εκδόσεις «Πλειάς». Διαδραματίζεται στην Κωνσταντινούπολη, την εποχή του Α΄ Παγκοσμίου Πολέμου, με κεντρικό πρόσωπο τον Χατζή Μανουήλ, έναν επιχειρηματία που, με άνομες και ανήθικες πράξεις, προσπαθεί να αναδειχθεί όλο και περισσότερο, και να ανέλθει κοινωνικά και ιεραρχικά. Θεωρείται το καλύτερο έργο του συγγραφέα. 

## Ιστορία
Ο *Χατζημανουήλ* ήταν το πρώτο μυθιστόρημα που έγραψε ο Καστανάκης, ύστερα από ένα διάστημα σχεδόν 15 χρόνων. Στο μεταξύ ο συγγραφέας είχε εκδώσει προηγουμένως στο Παρίσι μια συλλογή διηγημάτων υπό τον τίτλο *Tasso Tassoulo et autres nouvelles*, μεταφρασμένη από τον Αντρέ Μιραμπέλ. 

Το βιβλίο μεταφέρθηκε στη τηλεόραση το 1983 από την ΕΡΤ, σε μορφή τηλεοπτικής σειράς 13 επεισοδίων, υπό τον τίτλο *[[Χατζημανουήλ]]*. Τον ομώνυμο ρόλο ερμήνευσε ο Γιάννης Μόρτζος. 

Σύμφωνα με την Μαρία Ιορδανίδου, ο *Χατζή Μανουήλ* ήταν που την παρακίνησε να γράψει τη ''Λωξάντρα'', το διασημότερο βιβλίο της. 

Κατηγορία:Ελληνικά μυθιστορήματα
Κατηγορία:Μυθιστορήματα που έγιναν τηλεοπτικές σειρές
Κατηγορία:Μυθιστορήματα του 1956
Εργάνη

Το **Πληροφοριακό Σύστημα "ΕΡΓΑΝΗ"** είναι η επίσημη ψηφιακή πλατφόρμα του Υπουργείου Εργασίας και Κοινωνικής Ασφάλισης της Ελλάδας, που χρησιμοποιείται για την ηλεκτρονική καταγραφή και παρακολούθηση των εργασιακών σχέσεων στον ιδιωτικό τομέα. Στόχος είναι η διοικητική απλοποίηση, η καταπολέμηση της αδήλωτης εργασίας και η παραγωγή στατιστικών δεδομένων για την αγορά εργασίας.

Η ονομασία παραπέμπει στη θεά **Αθηνά Εργάνη**, προστάτιδα της εργασίας και της βιοτεχνίας.

## Ιστορικό
Το σύστημα τέθηκε σε λειτουργία τον Μάρτιο του 2013.  Ανεπτύχθη με τη συνεργασία του Υπουργείου Εργασίας και της ΓΓΠΣ.

## Λειτουργίες
Μέσω της πλατφόρμας οι εργοδότες υποβάλλουν δηλώσεις πρόσληψης (Έντυπο Ε3), δηλώσεις αποχώρησης ή καταγγελίας σύμβασης (Ε5/Ε6), τροποποιήσεις συμβάσεων εργασίας, αναγγελία υπερωριών και υπερεργασίας, δήλωση προγραμμάτων εργασίας, δήλωση αναστολών συμβάσεων εργασίας, τηλεργασία και από το και η ψηφιακή κάρτα εργασίας

Το σύστημα διαλειτουργεί με άλλες κρατικές πλατφόρμες όπως ο e-ΕΦΚΑ η ΑΑΔΕ, το ΓΕΜΗ κ.α.

## ΕΡΓΑΝΗ ΙΙ
Το 2021 ξεκίνησε η υλοποίηση του **ΕΡΓΑΝΗ ΙΙ**, με στόχο την εφαρμογή της τη διασύνδεση με e-ΕΦΚΑ και ΑΑΔΕ, την αυτοματοποιημένη επιτήρηση του χρόνου εργασίας κλπ.

Η Ψηφιακή Κάρτα Εργασίας καταγράφει την είσοδο και έξοδο εργαζομένων σε πραγματικό χρόνο, μέσω ψηφιακής εφαρμογής.

## Στατιστικά
Το ΕΡΓΑΝΗ δημοσιεύει μηνιαία και ετήσια στατιστικά σχετικά με το ισοζύγιο προσλήψεων - απολύσεων, μορφών απασχόλησης (πλήρης/μερική/εκ περιτροπής), κατανομές ανά ηλικία, φύλο και γεωγραφική περιοχή και ανά κλάδο.

## Παραπομπές


## Εξωτερικοί σύνδεσμοι
* Επίσημος ιστότοπος ΕΡΓΑΝΗ
* Υπουργείο Εργασίας και Κοινωνικής Ασφάλισης
* Ψηφιακή Κάρτα Εργασίας – gov.gr

Κατηγορία:Υπουργείο Εργασίας και Κοινωνικής Ασφάλισης (Ελλάδα)
Κατηγορία:Πληροφοριακά Συστήματα στην Ελλάδα
Κατηγορία:Εργασία στην Ελλάδα
ΚΝ Μιραντές

Η **ΚΝ Μιραντές** *(Club Deportivo Mirandés)* είναι μια ισπανική ομάδα ποδοσφαίρου με έδρα τη Μιράντα ντε Έμπρο της επαρχίας Μπούργκος, στην αυτόνομη κοινότητα της Καστίλλης και Λεόν. Ιδρύθηκε στις 3 Μαΐου 1927 και σήμερα αγωνίζεται στη Σεγούντα Ντιβισιόν. Διεξάγει τους εντός έδρας αγώνες του στο *Εστάδιο Μουνιθιπάλ ντε Αντούβα.* Δεν έχει παίξει ποτέ στη Λα Λίγα.
Όρχεϊ

Το **Όρχεϊ** (ρουμανικά: Orhei), παλαιότερα γνωστό και ως **Οργκέεφ** (ρωσικά: Орге́ев), είναι πόλη, δήμος και το διοικητικό κέντρο της περιφέρειας Όρχεϊ της Μολδαβίας, με πληθυσμό 21.065 κατοίκους το 2014. Το Όρχεϊ βρίσκεται περίπου 40 χιλιόμετρα βόρεια της πρωτεύουσας, Κισινάου.

## Ιστορία
Το Όρχεϊ πήρε το όνομά του από την ουγγρική λέξη "*Őrhely*", που σημαίνει «φυλάκιο» και χρονολογείται από τον 13ο αιώνα, όταν οι ουγγρικές δυνάμεις έχτισαν μια σειρά από οχυρώσεις στην περιοχή. Ήταν το στρατιωτικό κέντρο της βόρειας Βεσσαραβίας υπό οθωμανική κατοχή, μέχρι που παραχωρήθηκε στη Ρωσική Αυτοκρατορία το 1812.

Όπως και η υπόλοιπη Βεσσαραβία, το Όρχεϊ καταλήφθηκε από το Βασίλειο της Ρουμανίας μετά τον Α' Παγκόσμιο Πόλεμο. Κατά τη διάρκεια του Β' Παγκοσμίου Πολέμου, προσαρτήθηκε από την Σοβιετική Ένωση το 1940. Το 1941, η Ρουμανία ανακατέλαβε την πόλη, ωστόσο, επανακαταλήφθηκε από την ΕΣΣΔ στις 6 Απριλίου 1944 και ξαναχτίστηκε μετά τον πόλεμο. Το 1991, μετα την ανεξαρτησία της Μολδαβίας έγινε μέρος της.

Στην πόλη υπάρχει μια εκκλησία του 17ου αιώνα αφιερωμένη στον Άγιο Δημήτριο που χτίστηκε υπό τις εντολές του Βασίλε Λούπου.
[thumb|Η εκκλησία του [Άγιος Δημήτριος|Αγίου Δημητρίου]]
Το 2015 εκλέχτηκε δήμαρχος του Όρχεϊ ο "ρωσόφιλος" Ίλαν Σορ και παρέμεινε μέχρι το 2019.

## Δημογραφικά στοιχεία
Το 1920 ο πληθυσμός του Όρχεϊ εκτιμήθηκε στους 25.000 κατοίκους. Εκείνη την εποχή, τα δύο τρίτα του πληθυσμού ήταν Εβραίοι και οι υπόλοιποι ήταν Ρώσοι, Ρουμάνοι και Ρουθηνοί.

Σύμφωνα με την απογραφή του 2014, ο πληθυσμός του Όρχεϊ ανερχόταν στους 21.065 κατοίκους, σημειώνοντας μείωση σε σύγκριση με την προηγούμενη απογραφή του 2004, όταν είχαν καταγραφεί 25.641 κάτοικοι. Από αυτούς, 10.032 ήταν άνδρες και 11.033 ήταν γυναίκες.

### Ομιλούμενες γλώσσες
Ως μητρική και καθημερινή γλώσσα στο Όρχεϊ στην απογραφή του 2014 το 47,57% των κατοίκων δήλωσαν τα ρουμανικά, 44,37% τα μολδαβικά, 6,72% τα ρωσικά, 0,87% τα ουκρανικά και οι υπόλοιποι 0,47% άλλες γλώσσες.

## Διεθνές σχέσεις
Το Όρχεϊ είναι αδελφοποιημένο με τις εξής πόλεις:
*  Πιάτρα Νέαμτς, Ρουμανία 
*  Μπικάζ, Ρουμανία

## Παραπομπές


Κατηγορία:Πόλεις της Μολδαβίας
Γιούλια Σβιριντένκο

Η **Γιούλια Σβιριντένκο** (ουκρανικά: *Yulia Anatoliivna Svyrydenko*, ; γεννήθηκε στις 25 Δεκεμβρίου 1985) είναι Ουκρανή πολιτικός, η οποία υπηρετεί ως η 19η πρωθυπουργός της Ουκρανίας από τις 17 Ιουλίου 2025. Πριν από αυτό, ήταν η πρώτη αντιπρόεδρος της κυβέρνησης της Ουκρανίας και υπουργός Οικονομικής Ανάπτυξης και Εμπορίου από τις 4 Νοεμβρίου 2021, μέχρι που αντικατέστησε τον Ντένις Σμίχαλ ως πρωθυπουργό, στο πλαίσιο ενός ανασχηματισμού της κυβέρνησης που πρότεινε ο πρόεδρος Βολοντίμιρ Ζελένσκι.

## Εκπαίδευση
Το 2008 αποφοίτησε από το Εθνικό Πανεπιστήμιο Εμπορίου και Οικονομικών του Κιέβου με πτυχίο στη διαχείριση του ανταγωνισμού.

## Καριέρα
Ξεκίνησε την καριέρα της το 2008 ως οικονομολόγος σε μια ουκρανο-ανδορρανική κοινοπραξία με την επωνυμία JSC "AMP".

Το 2011 έγινε Μόνιμη Αντιπρόσωπος της Τσερνίχιβ στην πόλη Γούξι, το μοναδικό γραφείο εκπροσώπησης ουκρανικής πόλης στην Κίνα.

Το 2015 άρχισε να εργάζεται ως επικεφαλής του Τμήματος Οικονομικής Ανάπτυξης του Τσερνίχιβ όμπλαστ.

Από τις 30 Ιουλίου έως τις 28 Νοεμβρίου 2018 υπηρέτησε ως ασκούσα χρέη περιφερειάρχη (επικεφαλής της περιφερειακής κρατικής διοίκησης) της περιφέρειας Τσερνίχιβ.

Στις 5 Μαΐου 2020 ο πρόεδρος της Ουκρανίας Βολοντίμιρ Ζελένσκι διόρισε τη Σβιριντένκο ως εκπρόσωπο της Ουκρανίας στην υποομάδα για κοινωνικά και οικονομικά ζητήματα της Τριμερούς Ομάδας Επαφής για την Ουκρανία.

Στις 22 Δεκεμβρίου 2020 ο Ζελένσκι διόρισε τη Σβιριντένκο ως Αναπληρώτρια Επικεφαλής του Γραφείου του Προέδρου, στη θέση της YΓιούλια Κοβάλιβ.

Στις 4 Νοεμβρίου 2021 η Verkhovna Rada διόρισε τη Σβιριντένκο ως Α' Αναπληρώτρια Πρωθυπουργό και υπουργό Οικονομικής Ανάπτυξης και Εμπορίου. 256 βουλευτές ψήφισαν υπέρ του διορισμού της.

Τον Αύγουστο του 2022 η κυβέρνηση εξουσιοδότησε τη Σβιριντένκο να ηγηθεί της Διαϋπηρεσιακής Ομάδας Εργασίας για την Εφαρμογή της Κρατικής Πολιτικής Κυρώσεων. Διαπραγματεύτηκε με άλλες χώρες για την ενίσχυση των κυρώσεων κατά της Ρωσίας, ιδίως με εκπροσώπους του Ηνωμένου Βασιλείου.

Στις 14 Ιουλίου 2025 ο Ζελένσκι ανακοίνωσε κυβερνητικό ανασχηματισμό και πρότεινε τη Σβιριντένκο ως πρωθυπουργό. Ο διορισμός της εγκρίθηκε από τη Verkhovna Rada στις 17 Ιουλίου.

## Βραβεύσεις
Η Γιούλια Σβιριντένκο συμπεριλήφθηκε και παρουσιάστηκε στις 13 Σεπτεμβρίου 2023 στη λίστα *TIME100 Next* του περιοδικού *[[Time (περιοδικό)|Time]]*, όπου περιγράφηκε ως «εμβληματική για την ανθεκτικότητα του ουκρανικού λαού» (αναφερόμενο στη ρωσική εισβολή στην Ουκρανία).

## Παραπομπές


Κατηγορία:Ηγέτες εν ενεργεία
Κατηγορία:Πρωθυπουργοί της Ουκρανίας
Μαυροβουνιακές προεδρικές εκλογές 2023

**Προεδρικές εκλογές** διεξήχθησαν στο Μαυροβούνιο στις 19 Μαρτίου 2023. Ο επί μακρόν πρόεδρος Μίλο Τζουκάνοβιτς ήταν επιλέξιμος για επανεκλογή. Εφόσον κανένας υποψήφιος δεν συγκέντρωσε την απόλυτη πλειοψηφία των ψήφων, διεξήχθη δεύτερος γύρος στις 2 Απριλίου. Στον πρώτο γύρο, ο Τζουκάνοβιτς, ηγέτης του λαϊκιστικού DPS, έλαβε 35%, καταλαμβάνοντας την πρώτη θέση. Ο Γιάκοβ Μιλάτοβιτς, υποψήφιος του νεοϊδρυθέντος κεντρώου κινήματος Ευρώπη Τώρα!, με αντιδιαφθορική πλατφόρμα, ξεπέρασε τις προβλέψεις, λαμβάνοντας 29% των ψήφων και αντιμετώπισε τον Τζουκάνοβιτς στον δεύτερο γύρο. Ο Άντριγια Μάντιτς, ένας από τους ηγέτες του δεξιού λαϊκιστικού DF, εξασφάλισε το 19% των ψήφων, καταλαμβάνοντας την τρίτη θέση στον πρώτο γύρο. Στον δεύτερο γύρο, ο Μιλάτοβιτς νίκησε συντριπτικά τον Μίλο Τζουκάνοβιτς, και έγινε ο πρώτος εκλεγμένος πρόεδρος που δεν είναι μέλος του DPS του Τζουκάνοβιτς από την εισαγωγή του πολυκομματικού συστήματος το 1990, κερδίζοντας περίπου το 60% της λαϊκής ψήφου. Ήταν η πρώτη φορά που διεξήχθη δεύτερος γύρος από τις εκλογές του 1997, και η πρώτη φορά από την ανεξαρτησία του Μαυροβουνίου το 2006 που εν ενεργεία πρόεδρος δεν κατόρθωσε να επανεκλεγεί.

Τις προεδρικές εκλογές ακολούθησαν οι βουλευτικές εκλογές του 2023, που διεξήχθησαν στις 11 Ιουνίου 2023. Το κίνημα Ευρώπη Τώρα! κέρδισε τις περισσότερες έδρες, ενώ ο συνασπισμός Μαζί! υπό την ηγεσία του DPS ήρθε δεύτερος, χάνοντας έδρες.

## Εκλογικό σύστημα
Ο πρόεδρος του Μαυροβουνίου εκλέγεται με το σύστημα δύο γύρων· αν κανένας υποψήφιος δεν λάβει την απόλυτη πλειοψηφία των ψήφων στον πρώτο γύρο, διεξάγεται δεύτερος γύρος δύο εβδομάδες αργότερα. Νέος πρόεδρος εκλέγεται κάθε πέντε χρόνια και μπορεί να υπηρετήσει μόνο δύο θητείες. Για να υποβάλουν υποψηφιότητα στην Κρατική Εκλογική Επιτροπή, οι υποψήφιοι πρέπει να συγκεντρώσουν 8.101 υπογραφές.

## Αποτελέσματα

## Παραπομπές


2023 προεδρι
Μαυροβ προεδρι
Ρέντσο Μοντανιάνι

Ο **Ρέντσο Μοντανιάνι** (Ιταλικά: Renzo Montagnani, 11 Σεπτεμβρίου 1930 &#x2013; 22 Μαΐου 1997) ήταν Ιταλός ηθοποιός και ηθοποιός φωνής. 

## Βιογραφία
μικρογραφία|Ο Ρέντσο Μοντανιάνι το 1971
Ο Μοντανιάνι γεννήθηκε στην Αλεσάντρια του Πιεμόντε και έκανε το ντεμπούτο του ως ηθοποιός θεάτρου χάρη στη βοήθεια του Ερμίνιο Μακάριο. Η πρώτη του κινηματογραφική επιτυχία ήταν ο δραματικός του ρόλος στην ταινία *Εργατική εξέγερση* (1970), αλλά αργότερα στράφηκε στην κομέντια αλ'ιταλιάνα με τους ρόλους του στα δύο τελευταία κεφάλαια της σειράς *[[Οι εντιμότατοι φίλοι μου]]* (1982 και 1985). Τη δεκαετία του 1980 συμμετείχε επίσης σε μια τηλεοπτική εκπομπή στον ρόλο του Τοσκανού ιερέα Ντον Φουμίνο. 

Ο Μοντανιάνι εργάστηκε επίσης εντατικά ντουμπλάροντας ηθοποιούς όπως Μισέλ Πικόλι, Τσαρλς Μπρόνσον και Φιλίπ Νουαρέ για τις ιταλικές εκδοχές διαφόρων ταινιών. Ήταν επίσης η ιταλική φωνή του Τόμας Ο'Μάλεϊ στην ταινία *[[Οι Αριστόγατες|Οι αριστόγατες]]* (1970) της Disney. 

Στα τελευταία του χρόνια, συμμετείχε σε πολυάριθμες ιταλικές σεξοκωμωδίες, συχνά συνεργαζόμενος με την Έντβιτζε Φένεκ, την πιο δημοφιλή ηθοποιό του είδους, αλλά και με τον Άλβαρο Βιτάλι ως τον κωμικό βοηθό.

### Προσωπική ζωή
Το 1959, ο Μοντανιάνι παντρεύτηκε την Αϊλίν Τζάρβις, η οποία ήταν μέλος των Bluebell Girls. Το 1963, απέκτησαν έναν γιο, τον Ντανιέλε. 

## Θάνατος
Ο Μοντανιάνι πέθανε στη Ρώμη από καρκίνο του πνεύμονα στις 22 Μαΐου 1997 σε ηλικία 66 ετών. Τάφηκε στην Αγγλία.  Ο γιος του, Ντανιέλε, πέθανε επίσης από καρκίνο το 2004  και τάφηκε δίπλα στον πατέρα του.

## Φιλμογραφία

 

## Παραπομπές

## Εξωτερικοί σύνδεσμοι

* 

* 

Κατηγορία:Ιταλοί ηθοποιοί τηλεόρασης
Κατηγορία:Ιταλοί ηθοποιοί θεάτρου
Κατηγορία:Ιταλοί ηθοποιοί κινηματογράφου
Τερμέτ Πέτσι

Ο **Τερμέτ Πέτσι** (γενν. 31 Αυγούστου 1972) είναι Αλβανός πολιτικός και μέλος του Σοσιαλιστικού Κόμματος Αλβανίας. Από τον Σεπτέμβριο του 2025 είναι εκλεγμένος βουλευτής στο Αλβανικό Κοινοβούλιο, εκπροσωπώντας τον νομό Αργυροκάστρου.

Προηγουμένως υπηρέτησε ως δήμαρχος του Τεπελένι από τον Ιούνιο του 2011 έως τον Μάρτιο του 2025. Ο Πέτσι εξελέγη για πρώτη φορά δήμαρχος μετά τις δημοτικές εκλογές του 2011 και επανεξελέγη για διαδοχικές θητείες. Τον Μάρτιο του 2025 παραιτήθηκε από τη δημαρχία για να είναι υποψήφιος στις βουλευτικές εκλογές. Μετά την παραίτησή του, η αναπληρώτρια δήμαρχος Τζουλίντα Κάρτερι ορίστηκε προσωρινή δήμαρχος του Τεπελένι.

## Παραπομπές

Κατηγορία:Αλβανοί πολιτικοί
NGC 262

Ο **NGC 262** (καταγράφεται και ως **Markarian 348**) είναι ο μεγαλύτερος σπειροειδής γαλαξίας που έχει παρατηρηθεί μέχρι σήμερα. Βρίσκεται στον αστερισμό Ανδρομέδα και είναι επίσης γαλαξίας Σίφερτ τύπου 2 ο οποίος απέχει 287 εκατομμύρια έτη φωτός. Τον ανακάλυψε ο αστρονόμος Λιούις Α. Σουίφτ (Lewis A. Swift) στις 17 Σεπτεμβρίου 1885.

## Χαρακτηριστικά
Η διάμετρος του NGC 262 εκτιμάται πως είναι 1,3 εκατομμύρια έτη φωτός. Έχει αλληλεπιδράσει βαρυτικά με μικρότερους γαλαξίες, γεγονός στο οποίο οφείλεται το μεγάλο του μέγεθος. Είναι ασυνήθιστος, καθώς είναι δέκα φορές μεγαλύτερος από τους τυπικούς σπειροειδείς του τύπου του. 
Επίσης φαίνεται ότι περιβάλλεται από πελώριο νέφος ουδέτερου υδρογόνου.

## Ομάδα γαλαξιών
Ο NGC 262 ανήκει στην ομάδα γαλαξιών NGC 315 (ή LGG 14). Σε αυτήν περιλαμβάνονται 42 γαλαξίες, συμπεριλαμβανομένων των NGC 226, NGC 243, NGC 266, NGC 311, NGC 315, NGC 338, IC 43, IC 66 και IC 69.

## Παραπομπές


## Αναφορές

## Εξωτερικοί σύνδεσμοι
* 

0262
+05-03-008
02855
00499
Κατηγορία:Ανδρομέδα (αστερισμός)
Κατηγορία:Σπειροειδείς γαλαξίες
Κατηγορία:Γαλαξίες Σίφερτ
Βασίλης Καραμεσίνης

Ο **Βασίλης Καραμεσίνης**, γνωστός διεθνώς ως **Βασίλι Καρίς** ή **Μάρκο Βασίλι**  (Ιταλικά: Vassili Karis, Πάτρα, 22 Σεπτεμβρίου 1938 - ) είναι ελληνικής καταγωγής Ιταλός ηθοποιός, ενεργός κυρίως στο είδος ταινιών σπαγκέτι γουέστερν.

## Ζωή και καριέρα
Γεννημένος στην Πάτρα, ο Καραμεσίνης ασχολήθηκε αρχικά με τις ταινίες χλαμύδας, είδος στο οποίο έγινε γνωστόςο τόσο με το πραγματικό του όνομα όσο και με το καλλιτεχνικό ψευδώνυμο **Μάρκο Βασίλι**.  Υιοθετώντας οριστικά το καλλιτεχνικό του όνομα, απέκτησε τον πρώτο του ρόλο ως ηθοποιός το 1966, στην ταινία σπαγκέτι γουέστερν *Οι πέντε παράνομοι του Τέξας*.  Η μεγάλη του επιτυχία ήρθε στις αρχές της δεκαετίας του 1970 με τον ρόλο του Αγίου Πνεύματος ("Spirito Santo" στα Ιταλικά) σε μια σειρά από κωμικές ταινίες γουέστερν.   Μετά την παρακμή του είδους του γουέστερν, ο Καραμεσίνης μείωσε τις εμφανίσεις του, για να αποσυρθεί τελικά στα μέσα της δεκαετίας του 1990. 

## Φιλμογραφία

## Παραπομπές

## Εξωτερικοί σύνδεσμοι

* 

Κατηγορία:Ιταλοί ηθοποιοί κινηματογράφου
Κατηγορία:Ιταλοί ελληνικής καταγωγής
Αντωνία Φωτάρα

Η **Αντωνία (Νίνα) Φωτάρα ** (Ιταλικά: Antonia Fotaras, 10 Σεπτεμβρίου 1999 - ) είναι Ιταλίδα ηθοποιός.

## Βιογραφία
Η Φωτάρα γεννήθηκε στη Ρώμη από Έλληνα πατέρα, με καταγωγή από τη Σύμη, και Ιταλίδα μητέρα.   Ο πατέρας της είναι μηχανικός και η μητέρα της εργαζόταν στην Telecom Italia Mobile. Έχει έναν μεγαλύτερο αδελφό. 

Η Φωτάρα φοίτησε σε γλωσσικό λύκειο.  Εκτός από Ιταλικά, μιλάει Ελληνικά, Αγγλικά, Γαλλικά και Γερμανικά. 

## Φιλμογραφία

## Παραπομπές

## Εξωτερικοί σύνδεσμοι

* 

Κατηγορία:Ιταλίδες ηθοποιοί τηλεόρασης
Κατηγορία:Ιταλοί ελληνικής καταγωγής
Κατηγορία:Ιταλίδες ηθοποιοί κινηματογράφου
Ιερά Επισκοπή Τολιάρας και Νοτίου Μαδαγασκάρης

Η **Ιερά Επισκοπή Τολιάρας και Νοτίου Μαδαγασκάρης** είναι μια τις επαρχίες του Πατριαρχείου Αλεξανδρείας.

Η Ιερά Επισκοπή ιδρύθηκε το 2018 και περιλαμβάνει τις Περιφέρειες Μενάμπε, Νοτιοδυτικής Μαδαγασκάρης (ή Ατσίμο-Αντρεφάνα), Ανόσι, Αντρόι, Αμορόνι Μανία, Άνω Ματσιάτρα, Νοτιοανατολική Μαδαγασκάρη (ή Ατσίμο-Ατσινανάνα), Ιχορόμπε και Βαταβάβι-Φιτοβινάνι της Μαδαγασκάρης.

Σημερινός επίσκοπος είναι ο Πρόδρομος (Κατσούλης).

## Ιστορικά στοιχεία
Στις 26 Νοεμβρίου 2018, με απόφαση της Ιεράς Συνόδου του Πατριαρχείου Αλεξανδρείας, ιδρύεται η Ιερά Επισκοπή Τολιάρας και Νοτίου Μαδαγασκάρης, με απόσπαση από την μέχρι τότε Ιερά Μητρόπολη Μαδαγασκάρης (η οποία μετονομάστηκε σε Ιερά Μητρόπολις Ανταναναρίβο και Βορείου Μαδαγασκάρης). Την ίδια ημέρα, εξελέγη από την Ιερά Σύνοδο ως πρώτος επίσκοπος ο μέχρι τότε ηγούμενος της Ιεράς Μονής Παναγίας Μυρτιδιώτισσας Γιαουντέ, Αρχιμανδρίτης Πρόδρομος Κατσούλης.

## Ιερά Μονή
Η Επισκοπή διαθέτει την ανδρώα Ιερά Μονή του Αγίου Ιωσήφ του Ησυχαστή, σε προάστιο της πόλης της Τολιάρας. Η κατασκευή της Ιεράς Μονής ξεκίνησε το 2019 και εγκαινιάσθηκε το 2022 από τον Πατριάρχη Αλεξανδρείας Θεόδωρο Β'.

## Θεολογικό και εκκλησιαστικό σεμινάριο
Στην Επισκοπή λειτουργεί το Θεολογικό και Εκκλησιαστικό Σεμινάριο «Ο Άγιος Ευαγγελιστής Μάρκος», με σκοπό τον καταρτισμό των υποψηφίων κληρικών και κατηχητών αλλά και την θεολογική επιμόρφωση των κληρικών που ήδη διακονούν και υπηρετούν στην επισκοπή. Το Σεμινάριο τελεί υπό τη διεύθυνση του Πρωτοπρεσβυτέρου Αντωνίου Μπαφαλούκου, διδάκτορος ιεραποστολικής και μεταδιδακτορικού ερευνητή του Πανεπιστημίου Αθηνών σε θέματα ιεραποστολικής ενώ έχει συσταθεί και εποπτικό ακαδημαϊκό συμβούλιο από καθηγητές της Θεολογικής Σχολής του Πανεπιστημίου Αθηνών.

Τα μαθήματα που διδάσκονται είναι η δογματική, η φιλοσοφία, η ιεραποστολική, η Εκκλησιαστική ιστορία, η εκκλησιαστική ιστορία του Πατριαρχείου Αλεξανδρείας, η εισαγωγή και ερμηνεία της Αγίας Γραφής, η λειτουργική – Ψαλτική, η τελετουργική, η κατηχητική και η πατρολογία.

## Κλινική
Στο Πανεπιστημιακό Νοσοκομείο Τολιάρας, λειτουργεί η κλινική της Επισκοπής. Η Κλινική διαθέτει οφθαλμιατρείο, οδοντιατρείο, αιματολογικό εργαστήριο, εργαστήριο ακτινολογίας, με σύστημα υπερήχων, μαστογράφο, αξονικό και μαγνητικό τομογράφο, δωρεές της Ελληνικής Πολεμικής Αεροπορίας.

Στους χώρους της Κλινικής, εκτός από την τακτική λειτουργία των ιατρείων και των εργαστηρίων, πραγματοποιούνται εθελοντικές επισκέψεις από ομάδες και οργανισμούς από την Ελλάδα.

## Παραπομπές

## Εξωτερικοί σύνδεσμοι
Ιστοσελίδα Ιεράς Επισκοπής Τολιάρας και Νοτίου Μαδαγασκάρης/

Τολιαρας
Φραγκούλης Σερβόπουλος

Ο **Φραγκούλης Σερβόπουλος** (1442–1474) ήταν Βυζαντινός αξιωματούχος στην Κωνσταντινούπολη και στο Δεσποτάτο του Μορέως και μετανάστης στην Ιταλία.

Αναφορές

Ο Σερβόπουλος αναφέρεται για πρώτη φορά το 1442, στην υπηρεσία του Βενετσιάνου βάιλου της Κωνσταντινούπολης, Μάρκου Κιρίνι.  Στη συνέχεια, υπηρέτησε τους Βυζαντινούς αυτοκράτορες Ιωάννη Η΄ Παλαιολόγο (1425–1449 ) και Κωνσταντίνο ΙΑ΄ Παλαιολόγος (1448–1453 ) ως μέλος του ανώτατου δικαστηρίου των καθολικών κριτών. 

Μετά την Άλωση της Κωνσταντινούπολης, ο Σερβόπουλος μετακινήθηκε στο Δεσποτάτο του Μορέως, όπου υπηρέτησε τον δεσπότη Δημήτριο Παλαιολόγο. Υπό αυτή την ιδιότητα, αλληλογραφούσε με τον βασιλιά Αλφόνσο Ε΄ της Αραγωνίας και στάλθηκε ως απεσταλμένος του δεσπότη στην Ιταλία το 1456,  με την ελπίδα να εξασφαλίσει τη δυτική υποστήριξη εναντίον της Οθωμανικής Αυτοκρατορίας.  Η τελευταία αναφορά στο πρόσωπό του γίνεται το 1474, ως μέλος της ακολουθίας της Άννας Νοταρά.  

## Παραπομπές

## Πηγές

* 
* 
Κατηγορία:Βυζαντινοί νομικοί
Κατηγορία:Βυζαντινοί διπλωμάτες
Κατηγορία:Πρόσωπα του Δεσποτάτου του Μορέως
Λέντιον Λίτσο

Ο **Λέντιον Λίτσο** (, Λιασκοβίκιο, 13 Ιουνίου 1986) είναι Αλβανός τηλεοπτικός παρουσιαστής, παραγωγός και πρώην τραγουδιστής.

## Πρώτα χρόνια
Γεννήθηκε στο Λεσκόβικ της Λαϊκής Σοσιαλιστικής Δημοκρατίας της Αλβανίας. Ξεκίνησε την καριέρα του στην τηλεόραση το 2005, παρουσιάζοντας εκπομπές όπως το *Wake Up* και το *Shtojzovallet*. 

## Καριέρα
Εργάστηκε ως παρουσιαστής και παραγωγός σε δημοφιλή προγράμματα, μεταξύ των οποίων το μουσικό φεστιβάλ *Top Fest* (2007–2016), τα *Top Awards*, το *Unplugged* (2006–2008), καθώς και τα *The Voice of Albania* (2011–2017) και *The Voice Kids Αλβανίας* (2016–2018). Το 2015 παρουσίασε την 8η σεζόν του ριάλιτι *Big Brother Albania* και από το 2024 παρουσιάζει το *Big Brother VIP Αλβανίας*. Από το 2020 είναι καλλιτεχνικός διευθυντής του Top Channel.  

## Προσωπική ζωή
Είναι παντρεμένος με τη Σάρα Χότζα (), συνιδιοκτήτρια του Ομίλου Top Media και κόρη του ιδρυτή του Top Channel, Ντρίταν Χότζα. Έχουν τρία παιδιά. 

## Παραπομπές


Κατηγορία:Αλβανοί τηλεπαρουσιαστές
Κατηγορία:Αλβανοί τραγουδιστές
Μνημείο της Αιωνιότητας

Το **Μνημείο της Αιωνιότητας** (ρουμανικά: *Complexul Memorial „Eternitate“*, ρωσικά: *Мемориальный комплекс «Вечность»*) είναι ένα μνημείο που βρίσκεται στο Κισινάου, την πρωτεύουσα της Μολδαβίας. Το μνημείο βρίσκεται κατά μήκος της οδού *P. Halippa* (πρώην οδός Στρατάρχη Μαλινόφσκι). Είναι αφιερωμένο στους Σοβιετικούς στρατιώτες που πέθαναν στο Ανατολικό μέτωπο του Δεύτερου Παγκόσμιου Πόλεμου.

Το κεντρικό τμήμα του μνημείου είναι μια πυραμίδα από πέντε πέτρινα τουφέκια ύψους 25 μέτρων. Στο κέντρο του μνημείου υπάρχει ένα πεντάκτινο αστέρι με αιώνια φλόγα.

## Ιστορία
Κατά τη σοβιετική εποχή, ήταν γνωστό ως Μνημείο της Νίκης. Το μνημείο ανεγέρθηκε στις 9 Μαΐου 1975 προς τιμήν των Σοβιετικών στρατιωτών. Το μνημείο αναστηλώθηκε στις 24 Αυγούστου 2006, σηματοδοτώντας την 62η επέτειο της Δεύτερης Επίθεσης του Ιασίου-Κισινάου.

Το μνημείο φυλάσσεται από τιμητική φρουρά του Μολδαβικού Στρατού, η οποία αλλάζει φρουρά ανά ώρα. Τελετές κατάθεσης στεφάνων πραγματοποιούνται τακτικά στο κέντρο του μνημείου τις εθνικές εορτές. Την 1η Αυγούστου 2016, η Κεντρική Τράπεζα της Ρωσίας εξέδωσε ένα νόμισμα των πέντε ρουβλιών τη σειράς «Πόλεις — πρωτεύουσες κρατών που απελευθερώθηκαν από τα σοβιετικά στρατεύματα από τους ναζί εισβολείς», αφιερωμένο στο Κισινάου, στο πίσω μέρος του οποίου απεικονίζεται το μνημείο. Ο αριθμός των αντιτύπων είναι δύο εκατομμύρια.

## Φωτογραφίες

File:Eternitate 07.jpg|Μια τιμητική φρουρά του στρατού
File:Eternitate 08.jpg|Κυβερνητικά στεφάνια στο μνημείο
File:Eternitate 04.jpg|
File:Chișinău - Memorial complex Eternitate (by Pudelek) 4.jpg|
File:May 9th (1980). (13105634494).jpg|
File:RR5712-0038R.png|Το μνημείο σε αναμνηστικό νόμισμα
File:Chisinau Eingan-Eternitate-Ehrenmal 20190409 11.jpg|Η είσοδος του μνημείου


## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Μολδαβία
Κατηγορία:Κισινάου
Γλυφάδες Πάρου

Οι **Γλυφάδες** είναι παραθαλάσσιος οικισμός και παραλία του Δήμου Πάρου στο Νότιο Αιγαίο.

## Γενικά στοιχεία
Οι Γλυφάδες βρίσκονται στις ανατολικές ακτές και προς το βόρειο τμήμα του νησιού ενώ απέχουν περίπου 13 χιλιόμετρα ανατολικά από την Παροικιά (ή Χώρας - έδρα και λιμάνι του νησιού) και 7 χιλιόμετρα νότια της Νάουσας. Βόρεια της είναι το Ιστέρνι και νοτιοανατολικά τα Τσουκαλιά. Η παραλία τους είναι αμμώδης και αγαπημένος προορισμός για wind serf.

Αναφέρεται επίσημα για πρώτη φορά, ως ξεχωριστός οικισμός το 1991 να απογράφεται στην κοινότητα Αρχιλόχου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Αρχιλόχου που υπάγεται στο Δήμο Πάρου ενώ σύμφωνα με την απογραφή 2021 έχει 57 κατοίκους. Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Πάρου
Μώλος Πάρου

Ο **Μώλος** είναι παραθαλάσσιος οικισμός και παραλία της Πάρου στις Κυκλάδες και το Νότιο Αιγαίο.

## Γενικά στοιχεία - αξιοθέατα
Ο Μώλος βρίσκεται στις ανατολικές ακτές και τον όρμο Κεφάλου, σε υψόμετρο 5 μέτρα. Απέχει περίπου 13 χιλιόμετρα Α.-ΝΑ. από την Παροικιά (ή Χώρα - έδρα και λιμάνι του νησιού) και 12 χιλιόμετρα Ν. της Νάουσας. Η παραλία του έχει θέα απέναντι (ανατολικά) την Νάξο, δεν είναι οργανωμένη, έχει ψιλή άμμο και καθαρά γαλάζια νερά. Στη βόρεια άκρη της υπάρχει το εκκλησάκι του Αγίου Νικολάου του Πλούσιου ενώ στη νότια το εκκλησάκι του Αγίου Νικολάου του Φτωχού. Βόρεια και σε συνέχεια της ακτής είναι ένας από τους λίγους φυσικούς υγρότοπους του νησιού, που βρίσκεται στην καλύτερη από του υπόλοιπους κατάσταση και  έχει ενταχθεί στο δίκτυο Natura2000.

## Διοικητικά - πληθυσμιακά στοιχεία
Αναφέρεται επίσημα για πρώτη φορά, ως ξεχωριστός οικισμός το 1981 να απογράφεται στην κοινότητα Αρχιλόχου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Αρχιλόχου που υπάγεται στο Δήμο Πάρου ενώ σύμφωνα με την απογραφή 2021 έχει 19 κατοίκους. Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Πάρου